Starostlivosť o pleť by ste nemali preskakovať, pretože je to omnoho dôležitejšie, ako si možno myslíte. Nočné umývanie tváre a celková starostlivosť o ňu je jednou z najdôležitejších vecí, ktoré musíte pre svoju pokožku urobiť. Aj keď nemáte mejkap a myslíte si, že vyčistenie pokožky nepotrebujete, opak je pravdou. Počas dňa sa na vašej pleti nahromadia špina, baktérie a ďalšie nečistoty, ktoré sa dnes vo vzduchu nachádzajú. Pleť potrebuje byť vyčistená, preto nezabúdajte na čistenie.